Princ Harry, vojvoda od Sussexa
Princ Harry, vojvoda od Sussexa (Henry Charles Albert David) mlađi je sin kralja Charlesa III i princeze Diane, te četvrti unuk kraljice Elizabete II i princa Filipa, vojvode od Edinburgha. Peti je u redu nasljeđivanja na prijestolju 16 nezavisnih suverenih država poznatih kao krunske zemlje Commonwealtha: Ujedinjenog Kraljevstva, Kanade, Australije, Novog Zelanda, Jamajke, Barbadosa, Bahama, Grenade, Papue Nove Gvineje, Solomonskih Otoka, Tuvalua, Svete Lucije, Svetog Vincenta i Grenadina, Beliza, Antigve i Barbude, te Svetog Kristofora i Nevisa. Posljedično, on je također peti u redu, nakon svog oca, starijeg brata i bratove djece, na položaju vrhovnog guvernera Engleske crkve. Od 2018. oženjen je američkom glumicom Meghan Markle sa kojom ima dvoje djece. Par i njihova djeca, princ Archie od Sussexa (r. 2019) i princeza Lilibet od Sussexa (r. 2021) od 2020. žive u Santa Barbari, Kaliforniji gdje su se odselili nakon što su se opredijelili da prestanu biti 'radni članovi' britanske kraljevske porodice.